Diari Oficial de la Generalitat Valenciana


Sumari del DOGV 4732, del 15-04-2004 (2004/3130)

ORDE de 12 de març de 2004, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat The Lady Elizabeth School, de Xàbia (Alacant).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/3130


Data del document
:   12-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Xàbia
    * ensenyament privat
    * centre d'ensenyament

ORDE de 12 de març de 2004, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat The Lady Elizabeth School, de Xàbia (Alacant). [2004/X3130]
  
L'expedient ha sigut iniciat d'ofici per la Direcció General d'Ensenyament per a la modificació de l'autorització del centre docent britànic denominat The Lady Elizabeth School, número de codi 16073370, situat a la Partida Seniola, 70, de Xàbia (Alacant).
  
Per Orde de la Conselleria de Cultura, Educació i Ciència de 20 de febrer de 1998 (DOGV de 22.04.98), es va concedir al citat centre autorització per a impartir ensenyaments del currículum nacional d'Anglaterra i País de Gal·les des del curs Nursery (de 3 anys d'edat) fins al Year 18 (de 18 anys d'edat), per a alumnes espanyols i estrangers.
  
En data 31 d'agost del 2000, el representant de la titularitat del centre comunicava a la Direcció Territorial de Cultura i Educació d'Alacant que la seua secció d'Educació Secundària es traslladaria a altres dependències en la localitat de Llíber.
  
En data 27 de setembre del 2000 la Direcció General de Centres Docents va comunicar al centre que havia de sol·licitar l'autorització com a centre de nova creació per a les instal·lacions de Llíber, seguint el procediment establit en el Reial Decret 806/1993, de 28 de maig, sobre règim de centres estrangers (BOE de 23.06.93).
  
Per Orde d'esta Conselleria de 5 de setembre del 2003 (DOGV de 08.10.03), es va autoritzar el centre docent amb sistema educatiu britànic a Espanya The Lady Elizabeth School, en la Carretera de Xaló a Benissa, s/n, de Llíber, per a impartir els ensenyaments del currículum nacional d'Anglaterra i País de Gal·les, des del curs Year 7 (11 anys d'edat), fins al Year 13 (18 anys d'edat), amb un total de 300 llocs escolars, per a alumnat espanyol i estranger.
  
En l'expedient consta el certificat expedit per la representació diplomàtica britànica acreditada a Espanya, British Council, on es constata el compliment dels requisits del país d'origen per a una autorització plena per a impartir ensenyaments des del curs de Nursery (de 3 anys d'edat) fins al curs de Year 7 (d'11-12 anys d'edat) amb capacitat per a 270 alumnes.
  
S'ha concedit a l'interessat un termini d'audiència en compliment de l'article 17.1 del Reial Decret 806/1993, de 28 de maig (BOE de 23.06.93).
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.
  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià
  
ORDENE
  
Primer
  
Modificar l'autorització del centre docent britànic denominat The Lady Elizabeth School, de Xàbia (Alacant) en els termes i condicions que a continuació s'especifiquen.
  
Centre: The Lady Elizabeth School
  
Codi: 42732154
  
Adreça: partida Seniola, 70
  
Localitat: Xàbia
  
Província: Alacant
  
Titular: The Lady Elizabeth School, SL
  
Modificació que s'autoritza: es reduïx l'autorització per a impartir ensenyaments del currículum Nacional d'Anglaterra i País de Gal·les, quedant configurat el centre de la següent manera:
  
Amb caràcter definitiu des del curs de Nursery (de 3 anys d'edat) fins al curs de Year 7 (d'11-12 anys d'edat) amb un total de 270 llocs escolars.
  
Alumnat autoritzat: espanyol i estranger.
  
Segon
  
El centre haurà d'impartir en els cursos equivalents als ensenyaments obligatoris del sistema educatiu espanyol el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que disposen l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.
  
DISPOSICIÓ ADDICIONAL
  
La present orde donarà lloc a la corresponent inscripció al Registre de Centres Docents de la Comunitat Valenciana.
  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 12 de març de 2004
  
El conseller de Cultura, Educació i Esport,